**Azərbaycan dilində frazeoloji birləşmələrdə**

**antroponimlərin işlənmə xüsusiyyətləri**

Frazeoloji birləşmələr milli keyfiyyətləri əks etdirmək baxımından ən unikal dil vahidləridir. Onomastik frazeoloji vahidlər isə xalqın milli-mədəni özünəməxsusluğunun əksi kimi daha da maraq doğurur. Xüsusi adlar frazeoloji vahidin tərkib hissəsi kimi çıxış etdikdə həmin vahidin ifadə etdiyi məna, yaratdığı ekspressivlik yalnız dil daşıyıcısına məlum olur. Bu da ondan irəli gəlir ki, bu məna xüsusi adın dil daşıyıcısının təfəkküründə yaratdığı assosiasiyalarla bağlı olur. Bu assosiasiyalar bəzən müəyyən bir hadisəyə, bəzən isə ayrı-ayrı şəxslərin davranışına, keyfiyyətlərinə görə yaranır. Ona görə də müxtəlif mədəniyyətlərə malik xalqların dilində addan istifadə motivləri üst-üstə düşməyə bilər. Bu baxımdan frazeoloji vahid tərkibində adın mənşəyini, işlənmə xüsusiyyətlərini öyrənmək həm maraqlı, həm də tərcümə sahəsi üçün aktuallıq kəsb edən məsələdir.

Antroponimlər eyni zamanda milli mənsubiyyət haqqında informasiya daşıyıcısıdır. Onlar aid olduqları dilin linqvistik xüsusiyyətlərini də özündə əks etdirir.

***Açar sözlər:*** frazeoloji vahidlər, antroponimlər, adların yaratdığı assosiasiyalar, tarixi şəxsiyyətlərin adları, insanın xarakteri ilə bağlı adlar, dinlə bağlı antroponimlər